| Medaljeoversikt |
| --- |
| Konkurrerte for Frankrikes flagg Frankrike |
| Friidrett |
| Friidrett U23-EM i friidrett |
| Gull | Tallinn 2015 |  5000 m |
| Terrengløp |
| Friidrett EM i terrengløp 2015 |
| Sølv | Hyères 2015 |  Lag |

**Liv Westphal** (født 22. desember 1993 i Milano) er en fransk friidrettsutøver som konkurrerer på langdistanseløp og terrengløp. Hun har gull på 5000 meter ved U23-EM i friidrett 2015 som fremste internasjonale meritt.

Idrettskarriere
---------------

Tidlig karriere
Westphal deltok på det laget som vant det franske mesterskapet i stafetter i 2009, på 4 x 800 meter. Hun ble fransk ungdomsmester på 3000 meter i 2010, og kom på 11.-plass på 5000 meter ved junior-EM i friidrett 2011.

Ved EM i terrengløp 2012 kom hun på 12.-plass, og ved junior-VM i friidrett 2012 kom hun på 11.-plass på 3000 meter, med tiden 9:24,10. Hun deltok også ved EM i terrengløp 2013, der hun kom på 6.-plass i U23-klassen. I juli 2013 deltok hun ved U23-EM i friidrett 2013, der hun kom på 4.-plass på 5000 meter, med tiden 16:08,85.

2014
I 2014 satte hun ny fransk rekord på 5000 meter innendørs, da hun løp 5000 meter på 15:31,62 ved Boston University Invitational i desember. Dette var også ny universitetsrekord for Boston University. 

Innen terrengløp satte hun banerekord på Panorama Farms-løypa ved ACC-mesterskapet (*Atlantic Coast Conference*), og vant kvinneklassen på 6 km. Hun kom også på 30.-plass ved NCAA-mesterskapet. Hun ble kåret til *All-american*, og ble kåret til ACC «Cross Country Performer of the Year» for 2014.

2015
I februar 2015 satte hun også ny fransk innendørsrekord på 3000 meter, med 9:08,99, også dette i Boston. Tre måneder senere, i mai 2015, satte hun også fransk rekord på 10.000 meter ved ACC-mesterskapet, selv om dette var første gang hun løp denne distansen. Ved NCAA-mesterskapet i 2015 kom hun på 8.-plass på 5000 meter. Ved U23-EM i friidrett 2015 vant hun 5000 meter, foran Louise Carton og Viktoriya Kalyuzhna, med ny personlig rekord på 15:30,61. Den 25. juli 2015 senket hun den franske rekorden på 5000 meter til 15:28,71, da hun kom på 9.-plass ved London Grand Prix.

Hun løp sitt første 10 km landeveisritt i oktober 2015, da hun løp Tufts Health Plan 10K for Women, og satte der personlig rekord og fransk U23-rekord med tiden 33:26. I desember deltok hun i seniorklassen ved EM i terrengløp 2015, og endte på 20.-plass individuelt, men fikk sølv i lagkonkurransen sammen med det franske laget. 

2016
Hun satte ny personlig rekord da hun vant 1 mile innendørs ved Multi-Team Meet i Boston, med 4:41,69 den 21. januar. I februar deltok hun også ved Atlantic Coast Conference Indoor Championships, der hun løp for Boston College, og de kom på 7.-plass på medleystafett med tiden 11:27,11, som var personlig rekord for Westphal sin del.

Referanser
----------

1. ↑   World Athletics Database, World Athletics utøver-ID 272014[Hentet fra Wikidata]
2. 1 2  FFA - *Liv Westphal*, besøkt 26. oktober 2015.
3. ↑  Eurpoean Athletics - *9th European Athletics U23 Championships, Ratina Stadium Tampere FIN 10 - 14 July* Arkivert 14. juli 2014 hos Wayback Machine. besøkt 26. oktober 2015.
4. ↑  BC Eagles - *Westphal Breaks 5k Record at BU Invitational*, besøkt 26. oktober 2015.
5. ↑  The ACC - *Syracuse’s Hehir and Fox, BC’s Westphal, UNC’s VanAlstyne earn 2014 honors* Arkivert 8. august 2016 hos Wayback Machine. besøkt 16. juni 2016.

Eksterne lenker
---------------

* (fr) Liv Westphal – Frankrikes olympiske komité Rediger på Wikidata

* (en) Liv Westphal – World Athletics Rediger på Wikidata

* (fr) Liv Westphal – Fédération française d athlétisme Rediger på Wikidata

* (en) Liv Westphal – Diamond League Rediger på Wikidata
* (en) Profil hos European Athletics
* (en) Profil hos All-Athletics Arkivert 4. mars 2016 hos Wayback Machine.
* (fr) Profil hos FFA
* (en) U.S. Track & Field and Cross Country Coaches Association - Liv Westphal